
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI
în intervalul 30.09.2026, ora 08.00 – 01.10.2026, ora 08.00

I.	SITUAŢIA HIDROMETEOROLOGICĂ
1. Situaţia şi prognoza hidro pe râurile interioare şi Dunăre din 01.10.2026, ora 07.00
RÂURI 
Debitele au fost relativ staționare, exceptând cursurile inferioare ale Sucevei, Bistriței și Buzăului, unde au fost în ușoară scădere.
Debitele se situează, în general, la valori sub 30% din mediile multianuale lunare, exceptând râurile din bazinele hidrografice: Olt, Vedea, Argeș, Ialomița, cursurile râurilor Vișeu, Someșul Mare, Someșul Mic, Târnava Mare, Jiu, cursurile superioare ale Mureșului, Bistriței și Buzăului, cursul mijlociu și inferior al Moldovei și cursul inferior al Prutului, unde sunt cuprinse între 30–90% din normalele lunare.
Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare.
Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
[bookmark: _Hlk175814181]Debitul la intrarea în ţară (secţiunea Baziaş) în intervalul 30.09-01.10.2026 a fost staționar, având valoarea de 1350 m3/s, sub media multianuală a lunii septembrie (3800 m3/s). 
[bookmark: _Hlk241268314]În aval de Porțile de Fier debitele au fost în scădere pe sectorul Gruia–Cernavodӑ, staționare pe sectorul Hârşova–Vadu Oii şi ȋn creştere pe sectorul Brӑila-Tulcea.

Debitul la intrarea în ţară (secţiunea Baziaş) va fi staționar (1350 m3/s).
În aval de Porțile de Fier, debitele vor fi în scădere pe sectorul Gruia–Brăila și relativ staționare pe sectorul Galați–Tulcea.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:
-debitul de atenție/avertizare: Qat = 859.536 mc/s;
-debitul necesar pentru satisfacerea cerințelor cantitative: QN = 716.28 mc/s;
-debitul necesar pentru îndeplinirea condițiilor de calitate: QNPCA = 324 mc/s;
În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 
-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.

2. Situaţia meteorologică în intervalul 30.09.2026, ora 10.00 –01.10.2026, ora 06.00 
În ţară, vremea a fost predominant frumoasă și normală termic în majoritatea zonelor. Cerul a avut înnorări temporare la începutul zilei în sudul și estul țării, apoi a devenit mai mult senin. Vântul a suflat slab și moderat, cu intensificări temporare ziua în Dobrogea, în jumătatea estică a Munteniei, sudul Banatului și în Carpații de Curbură (rafale de 45...55 km/h). Temperaturile maxime s-au încadrat între 18 grade la Întorsura Buzăului și Bârnova și 26 de grade la Săcuieni, Holod, Chișineu-Criș, Arad, Timișoara, Gurahonț, Lugoj, Jimbolia și Banloc, iar la ora 6.00 se înregistrau valori termice cuprinse între -2 grade la Miercurea Ciuc și Întorsura Buzăului și 16 grade la Oravița și Constanța-dig. Dimineața și noaptea pe alocuri în depresiunile din estul Transilvaniei s-a format ceață și a fost brumă.

Observație: în intervalul de diagnoză a fost în vigoare 1 atenționare cod galben pentru ceață emisă de SRPV Sibiu.

La Bucureşti, vremea s-a menținut normală termic. Cerul a avut înnorări la începutul zilei, apoi a devenit senin. Vântul a suflat slab și moderat, cu unele intensificări după-amiaza (rafale de 35...40 km/h). Temperatura maximă a fost de 22 de grade la Afumați, 23 de grade la Băneasa și 24 de grade la Filaret, iar la ora 6.00 se înregistrau 9 grade la Băneasa, 10 grade la Afumați și 12 grade la Filaret.

3. Prognoza meteorologică în intervalul 01.10.2026, ora 09.00-02.10.2026, ora 9.00
În ţară, vremea va fi predominant frumoasă, însă rece dimineața și noaptea. Cerul va fi variabil în estul, sudul și centrul țării și mai mult senin în rest. Izolat vor fi posibile ploi slabe pe litoral (cantități de apă de 1...2 l/mp). Vântul va sufla slab și moderat, cu intensificări temporare pe litoral și în Carpații de Curbură, iar ziua și în restul Dobrogei, sudul Moldovei și jumătatea estică a Munteniei, cu viteze în general de 40...50 km/h. Temperaturile maxime se vor încadra între 17 și 25 de grade, cu cele mai mari valori în vest și nord-vest, iar cele minime vor fi cuprinse între -4 grade în depresiunile Carpaților Orientali și 13 grade pe litoral. Pe alocuri dimineața și noaptea, mai ales în depresiuni, se va forma ceață și va fi brumă.

La Bucureşti, vremea va fi frumoasă, însă rece dimineața și noaptea. Cerul va fi mai mult senin, iar vântul va sufla slab și moderat, cu unele intensificări ziua (viteze de până la 35...40 km/h). Temperatura maximă va fi de 21...22 de grade, iar cea minimă de 6...9 grade.

II. CALITATEA APELOR
Pe fluviul Dunărea
G.N.M.-C.J. Brăila revine cu informații despre poluarea cu hidrocarburi (ape de santină în amestec cu produse petroliere uzate) a fluviului Dunărea la km 169, în dreptul malului stâng, ca urmare a unei scurgeri de la bordul navei MAYA S (pavilion Tanzania), acostată la cheu în dana 26 din portul Brăila, jud. Brăila, eveniment produs în data de 26.09.2026, la ora 23:30. A fost afectat luciul de apă pe o lungime de 200 de m și o lățime de 2 m, în zona Bazei de reparații a Poliției de Frontieră Brăila. Personalul navei a oprit scurgerea imediat ce a fost informat de producerea acesteia, iar S.G.A. Brăila a aplicat pe suprafața afectată (cca 400 mp) substanțe absorbante (20 de saci însumând 425 kg). În urma verificărilor din data de 30.09.2026 nu au mai fost constatate urme de poluare. 
Societatea MILWALL MARITIME INC (armatorul navei MAYA S), reprezentată de SYROM SHIPPING SRL Galați în calitate de agent al navei, a fost sancționată contravențional cu amendă în valoare de 50 000 de lei. 

Pe râurile interioare și pe Marea Neagră nu au fost semnalate evenimente deosebite.


III. CALITATEA MEDIULUI
1. În domeniul aerului
Agenţia Naţională pentru Mediu și Arii Protejate informează că din rezultatele analizelor efectuate la data de 29.09.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

2. [bookmark: _Hlk187234031]În domeniul solului şi vegetaţiei 
A.R.B.D.D. Tulcea informează că la data de 28.09.2026, la ora 20:00, a fost semnalat un incendiu de vegetație în extravilanul localității Săcele, în sud-vestul Lacului Sinoe, pe raza Districtului Ecologic Razim-Sinoe, jud. Constanța. Acesta a afectat o suprafață de 35 ha de stuf, papură și vegetație ierboasă uscată și a fost stins în data de 29.09.2026, la ora 03:00, de către personalul de la poliția de frontieră, poliția comunei Corbu și pompierii militari de la I.S.U. Dobrogea, care au intervenit cu 4 autospeciale.  

Garda Forestieră Râmnicu Vâlcea informează despre producerea unui incendiu la data de 29.09.2026, la ora 15:15, în zona comunei Cârna, pe raza Ocolului Silvic Segarcea, jud. Dolj. Acesta a afectat o suprafață de 15.88 ha de litieră și a fost stins în data de 29.09.2026, la ora 19:30, de către personalul silvic, pompierii militari, polițiști și cetățeni.

Garda Forestieră Timișoara revine cu informații despre incendiul izbucnit la data de 16.09.2026, la ora 21:00, în zona localității Topleț, pe raza Ocolului Silvic Băile Herculane, jud. Caraș-Severin (cauza-propagarea focului folosit la curățarea vegetației). Suprafața afectată în data de 30.09.2026 este de 410 ha de litieră, personalul silvic și pompierii militari intervin în continuare pentru stingere, se va reveni cu informații.

Garda Forestieră Timișoara revine cu informații despre incendiul izbucnit la data de 17.09.2026, la ora 17:01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată la data de 30.09.2026 este de 454,19 ha de litieră și coronament, personalul silvic și pompierii militari intervin în continuare pentru stingere asistați de 6 elicoptere Black Hawk, care au efectuat 194 de aruncări de apă. Se va reveni cu informații. 

3. 	În domeniul supravegherii radioactivităţii mediului
[bookmark: _Hlk218288012][bookmark: _Hlk218287954][bookmark: _Hlk197821337]Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.



4. 	În municipiul Bucureşti
[bookmark: _Hlk218288113]În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

